Moja porodica

Moja porodica je moja najveća moguća podrška u životu, oni mi pružaju ljubav, pažnju i sve što mi je potrebno.

Od kad znam za sebe uživam u trenucima provedenim sa njima. To su trenuci ispunjeni ljubavlju i srećom. Oni su moji učitelji i moji najbolji prijatelji. Ne samo da su me naučili da hodam i pričam, već su uvek bili tu za mene i u najtežim trenucima. Roditelji su nezamenjiva figura u detinjstvu, bez njih ništa ne bi bilo isto. Kada moje porodice ne bi bilo moj život bi bio prazan, ni upola ispujen kao što je sa njima. Moja mama je moj najbolji prijatelj, ona zna sve moje tajne, njoj uvek mogu da se poverim. Čak i kada joj ne kažem da sam tužna ona to zna i na sve načine pokušava da me razveseli. Moj tata ima veliku ulogu u mom odrastanju. On je moj vodič kroz život. Oni pokušavaju da nas izvedu na pravi put, zato su ponekad zahtevni i veoma strogi. Nekada me kritikuju, ali samo da bih shvatila da neki moj postupak nije bio dobar. Čak i kada se ljute ne misle ništa loše i tada znam da me najviše vole.

Uz porodicu je sve lepše i svaki deo života je još zanimljiviji sa njima. Oni su moj izvor sreće.

Nikolina Bunčić V2